NAKCOKV MOSES COYVTE ENHVTECESKV, 


CENESES KIHOCAT. 


SETENTVCKE 1. 


Ennvreceskv omof Hesaketvmeset hviwe ekvnvu 
hayvtes. 

2 Momen ekvnvt, en heckv temvpokekot omen, tvnket 
omvtes: momen yomucket laukat ohonvpvn ocvtes: 
momen Hesaketvmese em Puyvfekevt uewv ohonvpvn 
oh nekeyvtes. 

3 Momen Hesaketvmeset, Hvyayvket ocekvs, mahken, 
hvyayvket ocvtes. 

4 Momen Hesaketvmeset hvyayvken kecat, heret omen 
hecvtes: momet Hesaketvmeset hvyayvken yomuckan 
etekvpicvtes. | 
5 Momet MHesaketvmeset hvyayvken Yom hocefet 
yomuckan Lilvn hocefvtes. Momen yafke hvthvyvtke 
tepakat nettv enhvteceskv tates. | 

6 Momen, Tektvnkat uewv etennvrkvpvn ocekvs, mo-. 
met uewvn uewv enkvpvken etekvpicekvs, Hesaketvmeset 
makvtes. | 

7 Momet Hesaketvmeset tektvnkan hayvtes, momet 
uewv mv tektvnkat elecv ocakat mv tektvnkat opvpv 
ocakat tepakan etekvpicvtes: momen momvtes. 

8 Momen Hesaketvmeset tektvnkat Svmayem hocefvtes. 

Momen yafke hvthvyvtke tepakat nettv svhokkolat 
tates. 

9 Momen, Uewv hviwat elcev ocakat hvmkusen etohkv- 
liket omekvs, momen ekvnv kvrpet heckekvs, FHesaketv- 
meset makvtes: momen momvies. 

10 Momen Hesaketvmeset ekvnv kvrpan Elec hocefv- 
tes: momet uewv etohkvikan Yamem hocefvtes: mo- 
met Hesaketvmeset heret omen hecvtes. 

11 Momen, Ekvnv ohonvpvn, pvhe, momen nakhontyke 
lopucke enerkv lokcican, momen cto lokeat cme etv- 
pomat, en lokce emeta ofv enerkv lokcican, ekvnvt 
honticekvs, Hesaketvmeset makvtes: momen momvtes. 

12 Momen ekvnvt pvhe, momen nakhontvke lopucke 
enerkv lokeican, momen eto eme etvpomat en lokee 
cmeta ofv enerkv lokeican honticvtes: momen Hesaketv- 
meset heret omen hccvtes. 

13 Momen yafke hvthvyvtke tepakat nettv svtutcenat 
tates. 

14 Momen, Hvyayvket hvlwe etektvnkat ofvn ocv- 
kekvs, nettvn neren etekvpicvret, momet eskerkv, oketv, 
nettv, ohrolope esyomakan omvkekvs: 

15 Momet myt hvyayvke hvlwe etektvnkat ofvn i 
ob hvyvyievkvret omvkekvs, Hesaketvmeset makvtes: 
momen momvites. 

16 Momen Hesaketvmeset bvyayvke rakrvke hokkolen 
hahievtes, hvyayvke rakkat nettv ohfvnke taren, momen 
bvyayvke cotkat nere ohfvnke taren: kococumpvu ka- 
hicvtes. 

17 Momet Hesaketvmeset hvlwe etektvnkat ofvn vpoyv- 
tes, ekvnvn oh hvyvyicet, 

18 Nettv nereu ohfvnket, momet hvyayvke yomucke cte- 
kvpicvkvren : momen Iesaketvmeset heret omen hecvtes. 

19 Momen yafke hvthvyvtke tepakat nettv esostat tates. 

20 Momen, Uewvt pake nekeye hesaketv ocakat sulkeu 
heckuecen, fuswvt ckvnv onvpv hviwe etektvnkat ofyn 
tvmeevkekvs, Hesaketvmeset nrakvtes. 

21 Momet Hesaketvmeset nake schonechoke rakrvke 
uewv vkfullen, momen nanvke hayvte nekehoyat mv 
uewvt cahmelike sulke heckuecvten, momen fuswv etvrpv 
ocat cahmeliken hahicvtes: momen Hesaketvmeset heret 
omen hecvtes. 

22 Momen Hesaketvmeset, Honvpset, eohvtvlayet, 
uchvtkv uewvn fveecvkes, momen ekvnvn fuswvt eohvtv- 
layvkekvs, kicet, ohmerrvtes. 

28 Momen yafke hvthvyvtke tepakat nettv sveahkepat 
tates. 

24 Momen, Nake wenahokat cahmelike, vpuekv, nake 
hvllecat, ekvnv punvttv cahmelike esyomakan ekvnvt 
heckuecekvs, Hesaketvmeset makvies: momen møomvtes. 

25 Momen Hesaketvmeset ekvnv punvttv cme etvpo- 
mat vevkvyen, vpuekv emc etvpomakat vevkvyen, momen 
nake ekvnv oh hvillecat eme etvpomat vevkvyen kabiev- 
tes: momen Hesaketvmeset heret omen hecvies. 

26 Momen, Esten hayvkeres, pun heckv ömén, cpu 
"hake vevkvyen, momen uchbvtkv rvro, hviwe fuswv, 
vpuekv, ekvnv omvikv momen nake hvllecat ekvnv 
ohhvllece vtekat ohfvnkvket omekvs, Hesaketvmeset 
makvtes. 

27 Momet Hesaketvmeset cme en beckv omén esten 
hayet, Hesaketvmese en heckv omén hayvtes; hunvnwv 
hokte tepakan hahicvies. 

28 Momet Hesaketvmeset ohmerrv tes, momet, Honvpset, 
eohvtvivyvkes, momet ekvnvn fveecet, ohfvynkvkes; mo- 
met uehvtkv rvro, hvlwe fuswv, momen nake wenahoke 
ckvnv oh nekehoye vtekat ohfynket omvkes, Hesaketv- 
meset kicakvtes. 

29 Monet, Hecvkes, nakhonte enerkv lokeice ekvnv 
bvmkv oh oce vtekat, momen eto emc ofv cein ette oce 
enerkv lokcicat vtekat ce'mvkis; mvt cen hompetvt 
omvkvres. 

30 Momen nako wenahoke eleoste vtekat, hviwoe fuswv, 
momen ekvnv oh hvilecat, mv eme ofv hesaketv ocat 
vtekat, nakhonte lanvke vtekat hompetvn emakis, Hesa- 
ketvmeset makvtes; momen momvtes. 

31 Momen Hesaketvmeset nake hayvte vtekat hbecv- 
tes, momen hecvs, here mahet’ omvtes. Momen yafke 
hvthvyvtke tepakat nettv escpakat tates. 


SETENTVOKE 2. 


Hiryomzn hviwe, ekvnvu, momen enanvke sulkat omvl- 
kvn Hesaketvmeset cspoyvtes. 

2 Momet nettv eskolvpakan Hesaketvmeset nake hayvte 
omvikvn esyukpoyvtes; momet nettv eskolvpakan nake 
hayvte omvikvn en fekapvtes. 

3 Momet Hesaketvmeset nettv eskolvpakan ohmeriyet, 
vecaken hayvtes: mv omof nake haye vtotkvte momen 
nak es hayvte omvikvn en fekapet omekv. 

4 Heyvt hviwe ekvnv tepakat em vliceckv okonvkvt 
omakes, hahakof, mv nettv Cehofv Hesaketvmeset ekvnv 
hviwe tepakan hahievte. 

5 Momen ekvnv etopokhe hvmkusis ekvnvn oh honteko 
munken, ekvnv nakhonte hvmkusis ekvnv aosset honteko 
emunke tates; Cehofv Hesaketvmeset hvte ekvnv oh 
oskolicekon, este-hunvnwv oh vtotkvre sckokv. 

6 Momis hopere ekvnv aosset kvwapkvtes, momet ekvnv 
bymkvn otohieet omvtes. 

7 Momen Cehofv Hesaketvmeset ekvnv cm mokke 
paten es hayvtes, momet wenaketv hesaketv e yupohau- 

ken ”sem vhesakvtes; momen estet puyvfekev wenake 
hakvtes. 

8 Momen Cehofv Hesaketvmeset hvsossv fvecvn cvpo- 
fucen Eten ovn vhocvtes: momet mvn este-hunvnwv 
hayvtet vpikvtes. 

9 Momet Cehofv Hesaketvmeset eto este en renakv 
afveeeice taye, momet hompetv here vtekat ekvnv aossen 
honticvtes; momen hesaketv eto cvpofuce en nvrkvpv 
hueren, eto here momet holwakat kerretv tepakan. 

10 Momen hvecet evpofuce otohicvret Eten afihnvtes; 
momet mvn etekvpaket en fihne oste hakvtes. 

11 Enhvteceskvt Pisvn hocefkvt omes; Hefilv ekvnv, 
cvtokunaplane ocan, hvmkvn em vfulotat mvt omes 

12 Momen evtokunaplane mv ekvnv ocat heret ornes, 
mvn telyvm momen onekse evto ocakes. 

13 Momen hvece svhokkolat Kihvn hocefkes: Ereopev 
ckvnv omvikv vfulotat mvt omes. 

14 Momen hveee svtutcenat Hetckel hocefkes; Vselev 
en hvsossv fveev ayat mvt-omes, Momen-hvece esostat 
Yufletes omes. 

15 Momen -Cehofv Hesaketvmeset este-hunvnwvn ev- 
pahyet, Eten evpofucen vpikvtes, ohvtotket vfvstvren. 

16 Momen Cehofv Hesaketvmeset este-hunvnwyn em 
punayet, Eto cvpofuce ocat vtekat em ctten etektvn- 
kusen hompetske tayes: 

17 Momis eto here momet holwakat kerretv em etten 
homipetskvs, mv nettv hompetskan ce'lvranat tvikusekv, 
kievtes. | 

18 Momen Cehofv Hesaketvmeset, Este-hunvnwv en- 
tvlkat herekos; emvnicv es em etetayan en hayares, 
makvtes. | 

19 Momet Cehofv Hesaketvmeset nake, wenahoke 
ekvnv oh fallat vtekat ekvnvn es hayvtes, momet hviwe 

fuswv vtekat hayvtes; momet Atvmen 'sem vlakvtes, 
naken hocefhueevranat kerrvret, momen cstomen Atvmet 
nakhocackvte wenahoke vtekan hocefat, mvt en hocefkvt 
omvies. x 

20 Momen Atvmet vpuckv omvikv, momen hviwe fuswv 
omvikv, momen ekvnv punvttv vtekat hocefhokvn emakv- 
tes; momis Åtvmet on omat, emvniev cs em etetayan es 
en heckekates. 

21 Momen Cehofv Hesaketvmeset nockv sufken Atvmen 
oh vlvkuecvtes, momen nocvtes: momen entalv hvmken 
a em ehset, entalv vyoposken vpeswv es em eteyoficvtes: 

22 Momet Cehofv Hesaketvmeset entalv este-hunvnwv 
em csat hokten cs hayvtes, momet este-hunvnwvn "sem 
vlakvtes. 

23 Momen Atvmet, Hiyomat heyvt cv fune en funet 
omet, cv "navpeswv em vpeswyi omes; Este-hokten 
kihocvres, este-hunvnwv a esvkvtet omekv, makvtes. 

24 Heyvt omecicen este-hunvnwvt crke e'eken wihket, 
e "biwvn hvlvtyres; momen enavpcswv hvmkusvres. 

25 Momen este-hunvnwvt e ”hiwv tepakat bokkolvt 
enatviket omakvtes, momet visvkekates. 


SETENTVCOKE 3. 


Toxvs, cettot eckvnv nake wenahoke Cehofv Ilesaketv- 
mese hayvte viekat vkerretv es ohfvnke tates. . Momet 
hokten em punayet, Momes, Hesaketvmeset, Eto evpofuce 
ocat vtekat em etten homipatskvs, makvt te? kievtes. 

2 Cvpofuce ofvn cto em etten hompeyes: 

3 Momis, Eto cvpofuce en nvøkvpv huerat em etten 
homipatskvs, momet cclahyatskvs, ce pvsvikekaret, He- 
saketvmeset makvtet os, hoktet cetton kicvtes. 

4 Momen, Ce pvsvtkvke tvikekares; 

5 Mv nettv hompatskof ce turwv enrvmrvket on, hesa: 
ketvmese take omvke, herat momen holwakat kerryket 
omatskvret on Hesaketvmeset kerrekv, cettot hokten 
kievtes. 

6 Momen hoktet mv eto hompetv herel, momet est" en 
renakv afveecicet omen, momet eto este hoporrenievre 
cyacvke tayet omen hecof, mv em etten ehset, papvtes; 
momet e'hou vpaken ehmet, cmeu papvtes. 

7 Momen hokkolvt e turwv enrvmrahken, enatviket 
omakat c kerrakvtes: momet kerakko essen etehorhudh- 
cet, sohpackvn e en hayakvtes. 

8 Momet nettv vkvsvppuecof, Cehofv Hesaketvmeset 
cvpofuce ofv yvkapen en haken pohakvtes; momet Atv- 
met c ”hiwv tepakat eto vlan Cehofv ITesaketvmese en 
renakvn em ehkakvtes. 

9 Momen GCehofv Hesaketvmeset Atvmen enhuchket, 
Estvmvn hueretska? kicvtes. | 

10 Momen, Cvpofuce ofvn cen haken pohit, cv pen- 
kables, ev'natviket ok; momet ehikis, kievtes. 

11 Momen. Estimvt ce”"natviket ometskat cem onayvt 
haks? Mv eto, Em ctten pahpetskvs, ce kicvyvte pah- 
petske haks? Hesaketvmeset kicvtes. 

12 Momen este-hunvnwvt, Hokte mv ve vpvkvre 
a"metskvtet eto em etten a'hmen, pahpis, kievtes. 

13 Momen Cehofv Hesaketvmeset, Heyv momecetskat 
nake te? hoktenkicvtes. Momen hoktet, Cettot v'mv- 
keriyen, pabpis, kicvtes. 

14 Momen Cehofv Hesaketvmeset ectton em punayet, 
Heyv nake momecetskekv, vpuekv omvikv, momen ekvnv 
punvttv omvikv semuntvlen obtvhikvke toyetskes; ce 
nyrken. es hviketskvres, momet ekvnv em mokken pa- 
petskvres, hesaketske nettv vtekat: 

15 Momen cemen bokte tepakatskat ce tenrvpuecit, ece 

honvpse momen hokte en honvpse etenrvpuccvkares; 
mvt ce'kvn tonufvres, momen cemet e'leceskvn en tonu- 
fetskvres, kievtes: 


16 Momet hokten, Ce feknokketvn momen cen ho- 
puctake heckueckv tayen ohvtvlayares; feknokketv ofvn 
hopuetaken heckuecetskvres; momen cem eyackyt ec'hon 
ohhecen, mvt ec ohfvnke tares, kicvtes. 


17 Momct Atvinen em punayet, Ce ”hiwv em opunvkvn 
em vpohicet, mv eto, Pahpetskvs, ce kicvyvte papets- 
kekv, ece ”rabkvn ekvnv ohtvhikvket os: feknokketv 
ofvn nake mv oh hontan hompetskvres, hesaketske nettv 
vtekat: 


18 Etofvske momen vkacon cen hontievkvres, momen 
nake ekvnv oh hontan hompetskvres. 


19 Ce turofv em mesken tvkliken hompetske munket 
ekvnvn oh fulketskvres; mv aossen ce'shoyvtet onkv; 
ekvnv em mokke toyet, ekvnv em mokken oh fulketskv- 
ret omekv, kievtes. 

20 Momen Atvmet e ”hiwvn Ef hocefvtes; wenahokat 
omvikv e'eket omekv. 


21 Momen Cehofv Hesaketvmeset nakhvrpen veevken 
ees en hahyet, Atvme e "hiwv tepakan vehoyievtes. 

22 Momct Cehofv Hesaketvmeset makvtes, Heevkes, 
este hunvnwy pume ome hahkes, herat holwakateu ker- 
ret; momen hiyomat e'nken rvtoseheet, hesaketv eto 
em etten eset, papet, meyuksv-seko hesaket omekaren: 

23 Monkv Cehofv Hesaketvmeset Eten cvpofucen os- 
sievtes, ekvnv aosse eshoyvte ohvtotkvren. 

24 Monkv este-hunvnwvn ossicvtes; momet Eten evpo- 
fuce en hvsossv-fycevn Celupvike, momen eslafkvevpko 
fenke estomis fulotken, hesaketv cto en nene vkettevkvren, 
svpvkleevtes. 

